नत्थी वीजा मामले में चीन से नाखुश है भारत  
भारत ने चीन द्वारा पांच खिलाड़ियों को नत्थी वीजा दिए जाने पर नाखुशी जताई हालांकि ऐसा लगता है कि कुछ महीने पहले इस मुद्दे को सुलझा लिया गया था।
भारत ने चीन द्वारा अरुणाचल प्रदेश के पांच खिलाड़ियों को नत्थी वीजा दिए जाने पर नाखुशी जताई हालांकि ऐसा लगता है कि कुछ महीने पहले इस मुद्दे को सुलझा लिया गया था।  सरकारी सूत्रों ने कहा, हम अब भी वीजा को नत्थी नहीं किए जाने का इंतजार कर रहे हैं। हम निश्चित रूप से इस बात से खुश नहीं है कि वे अब भी हमारे नागरिकों को नत्थी वीजा जारी कर रहे हैं। उन्होंने कहा कि वे लगातार चीनी प्रशासन के साथ इस मुद्दे पर संपर्क में हैं। हाल ही में यहां के चीनी दूतावास ने पांच कराटे खिलाड़ियों को नत्थी वीजा जारी किया था।  इस कदम से यह सुनिश्चित हो गया कि खिलाड़ी चीन में अंतरराष्ट्रीय प्रतियोगिता में हिस्सा नहीं ले पाए क्योंकि उनके पास यात्रा का वैध दस्तावेज नहीं था।